stanford-oval/wikipedia huggingface dataset:
Tubthumping

| ”Tubthumping” Chumbawamba |
| --- | --- | --- |

Singlen tiedot
 Albumilta: Tubthumper
 Äänitetty : 1996
 Julkaistu: 11. elokuuta 1997
 Formaatti: CD single
 Tuottaja(t): Chumbawamba
 Tyylilaji: alternative rock, pop rock
 Kesto: 04.38 (albumiversio) 03.34 (singleversio)
 Levy-yhtiö: EMI (UK) Universal (U.S.)
Chumbawamban muut singlet
| ”Just Look at Me Now” 1996 | ”Tubthumping” 1997 | ”Amnesia” 1998 |
Tubthumping, joskus viitataan virheellisesti kappaleen tunnetuimpaan lauseeseen "I Get Knocked Down", on brittiläisen anarkopunk-yhtye Chumbawamban kappale. Sen julkaisivat EMI ja Universal Records yhtyeen kahdeksannen, Tubthumper-studioalbumin ensimmäisenä singlenä 11. elokuuta 1997. Se oli yhtyeen uran menestynein single, päästyään singlelistan kärkeen yhdeksässä valtiossa. Näihin valtioihin lukeutuivat muun muassa Australia, Kanada, Irlanti, Italia ja Uusi-Seelanti. Kappale onnistui pääsemään myös listan toiselle sijalle Isossa-Britanniassa sekä listan kuudennelle sijalle Yhdysvalloissa. Sitä käytettiin elokuvan Honey, We Shrunk Ourselves tunnuskappaleena.
Käännös suomeksi
The Gentleman’s Alliance Cross

The Gentleman's Alliance Cross on Arina Tanemuran Shōjo-mangasarja. Sarjan kääntää japanista suomeksi Egmont Kustannus.
Tarina

15-vuotias Haine Otomiya on reipas pieni Keisarillista Akatemiaa käyvä tyttö. Hän oli jo nuorena ihastunu Shizumasa-sama Touguuhun, joka pelasti tämän yankiin elämästä.
Shizumasa-sama tuli kuitenkin vakavasti sairaaksi ja häntä näyttelee hänen veljensä Takanari Touguu. He molemmat rakastuivat Haineen joten Hainen on päätettävä kumman valitsisi.
15-vuotias Haine Otomiya on reipas pieni Keisarillista Akatemiaa käyvä tyttö. Hänellä on synkkä menneisyys; Haine myytiin Kamiyan perheestä Otomiyan perheeseen 50 miljoonalla jenillä (mikä on Japanissa pikku summa). Sen jälkeen hän ryhtyi yankiiksi (eräänlainen jengitappelija). Silloin hänen ainoa valonpilkkunsa oli eräs kuvakirja, jonka piirtäjä oli Shizumasa-sama. Juuri Shizumasa pelastaa Hainen ja saa tämän kulkemaan valoisempaa tietä.
Shizumasan innoittaana Haine siis siirtyy ystävättärensä Ushion kanssa akatemiaan. Haine huomaa kuitenkin 
Shizumasa-saman muuttuneen. Tämä ei enää hymyile, vaan on aivan toisenlainen
kuin Haine muistaa; ei yhtään kiltti ja vahva, vaan sisäänpäinkääntynyt ja töykeä.
Haine on kuitenkin päättänyt päästä Shizumasa-saman sydämeen ja auttaa tätä 
pääsemään eroon yksinäisyydestään.
Tie pronssista- hopeakastiin ei ole ruusuinen. Kuitenkin löydettyään 
Shizumasa-saman ilmojen puutarhasta, Haine pääsee oppilasneuvoston 
Ichinomiyan avustuksella Shizumasan henkivartijaksi ja sekalaisten 
asioiden hoitajaksi oppilasneuvostoon. Myös Ushio pyytää isältään 
rahaa päästäkseen Hainen kanssa oppilasneuvostoon.
Shizumasa torjuu Hainen kerta toisensa jälkeen, mutta Haine 
ei aio luovuttaa, vaikka oppilasneuvoston homo poika 
Magurikin haluaisi tehdä tunteensa selväksi Shizumasalle. Pikkuhiljaa Haine
saa Shizumasankin avaamaan sydäntään. Vihdoin kaikki vaikuttaa olevan menossa
parempaan suuntaan ja Magurikin on luovuttanut Shiizunin suhteen ja löytänyt
uuden ihastuksen (postinkantajan!) Sitten Shizumasa tunnustaakin Hainelle
rakkautensa! Juuri tunnustuksen jälkeen Shizumasan ja Hainen seuraan 
liittyykin toinen Shizumasa! Tämä "toinen Shizumasa" kertoo Hainelle, että se 
Shizumasa joka on ollut akatemialla, onkin Takanari, hänen isoveljensä!
Sitten Shizumasa kertoo Hainelle ettei voi käydä akatemiaa sairautensa 
vuoksi ja Takanari (Shizumasaa näytellyt) on vain teeskennellyt tykkäävänsä 
Hainesta! Haine järkyttyy tästä ja lupaa odottaa Shizumasaa, kunnes tämä palaa
akatemiaan.
Myöhemmin Takanari kuitenkin kertoo Hainelle, ettei teeskentele, vaan onkin alannut 
tykätä Hainesta oikeasti. Hainea odottaa raskas päätös Shizumasan ja Takanarin 
välillä. Kumpi heistä on piirtänyt kuvakirjan? Siihen hän ei osaa vastata. 
Ongelmia aiheuttaa myös rakkauttaan etsivä Maora ja Haineen ihastunut Ushio. 
Pahin on kuitenkin ehkä Hainen myynyt isä Kazuhito, jota Haine pelkää suunnattomasti..
Henkilöitä > Oppilasneuvosto

Haine Otomiya
Taso: Pronssi/Platina
15-vuotias tyttö joka on ihastunut Shizumasa-samaan. Hänet adoptoitiin Otomiyan perheeseen Kamiyan perheestä 50 miljoonaa jeniä vastaan. Hän on entinen yankii mutta joskus hän saa raivokohtauksia... On Shizumasa-saman valetyttöystävä Platina Haine on erittäin vilpitön, mutta koheltaa yhtä mittaa.
Shizumasa Touguu
Taso: Kulta
Keisarillisen akatemian keisari ja ainoa joka on kulta-tasolla. Sairastui vakavasti leukemiaan joten häntä näyttelee Takanari Touguu. Rakastunut Haineen ja on iloinen ja sosiaalinen. Hän auttoi Hainen pois yankii-piireistä.
Takanari Touguu
Taso: Kulta
Ihastunut Haineen ja näyttelee Shizumasaa. Hyvin epäsosiaalinen ja ei hymyile melkein koskaan. Aluksi lähestyi Hainea vain satuttaakseen Shizumasaa, mutta lopulta ihastui tähän. Haine opetti Takanaria luottamaan ihmisiin.
Yoshitaka 'Maora' Ichinomiya
Taso: Hopea
Oikeasti poika, mutta esittää tyttöä koska hän rakastui Maguriin. On Magurin lapsuudenystävä ja Hainen hyvä ystävä. Ei pahemmin väleissä Ushion kanssa. Lemmikkilammas Okorimakuri-kun. Maora on sama henkilö kuin postinkantaja.
Maguri Tsujimiya
Taso: Hopea
Homo. Pitää alussa Shizumasa-samasta, mutta luovuttaa tämän suhteen koska on tämän paras ystävä. Tykkää postinkantajasta, joka osoittautuukin Maoraksi. Ei pidä aluksi Hainesta.
Ushio Amamiya
Taso: Hopea
Vihaa miehiä, eikä halua puhua muille tytöille kuin Hainelle. Ushio on monien miesten kanssa, vain saadakseen Hainelta huomiota. Haine on hänen koko elämänsä. Hän tuntee kuitenkin vääristynyttä rakkautta Hainea kohtaan, sillä hän ajattelee, että ellei antaisi kokonaan itseään Hainelle, Haine ei pitäisi hänestä.
Henkilöitä > Oppilaita

Postinkantaja
Koulun työntekijä
Hainen henkinen tuki ja työkaveri (Haine siivoaa koululla). Aina iloinen ja välittää työstään ja oppilaista. Hänellä on salainen henkilöllisyys. Lemmikki-kissa nimeltään Paru-kun. Oikeasti Maora.
Strahl Tachimiya
Koulun vartija
Asiallinen henkilö, joka huolehtii oppilaiden hyvinvoinnista. Ei päästä ketään poikaa liian lähelle Hainea, sillä tämä on keisarin platina. Pitää postinkantajasta. Yumikon veli, mutta he eivät ole hyvissä väleissä.
Riiko-chan
Taso: Pronssi
Tsukasan paras ystävä ja Hainen ystävätär, kun tämä oli pronssi. Rakastunut Toyaan.
Tsukasa
Taso: Pronssi
Riikon paras ystävä ja Hainen ystävätär, kun tämä oli pronssi.
Yumiko Tachimiya
Taso: Hopea
Multimediakerhon johtaja, ihailee keisaria. Ei pidä Hainesta, mutta tulee toimeen tämän kanssa. Motto: "Savua jopa ilman tulta!"
Virkailijat A & B
Taso: ?
Kaksi mystistä tyttöä, joilla on siteet silmillä. Multimediakerhon jäseniä. Arvostavat Tachimiyaa.
Tamiya-kun
Taso: Hopea
Entinen oppilasneuvoston virkailija. Erotettiin, koska huijasi tehtävissä. Jumaloi Ushiota.
Yukimitsu Tsujimiya
Entinen keisari
Siirtyi tittelin hävittyään pimeälle puolelle ja perusti Harhaoppiset-ryhmän. Magurin isoveli. Rakastaa Ushiota.
Harhaoppiset-jäsenet
Neljä poikaa, jotka kunnioittavat Yukimitsua. Pimeällä puolella.
Mizuki Kotomia
Yläastelainen
Kusamen ystävä. Naistenmies, mutta tykkää Komakista. Esiintyy vain extra-tarinassa.
Henkilöitä > Opettajat

Senri-sensei
Opettaja
Senri on Touguun perheen palvelija ja koulun lääkäri. Hän sai Ushion ymmärtämään, että Haine pitää tästä vaikkei tämä antaisikaan itseään kokonaan Hainelle. Senri sai silmälasit kuolleelta rakastetultaan Shoukalta ja lupasi ettei ottaisi niitä koskaan muiden edessä pois.
Miruko-sensei
Opettaja
Lapsellinen ja lapsen kokoinen opettaja, joka käyttää pupukorva-hupputakkia. Omistaa lemmikki-lihansyöjäkasvin. Tykkää tosissaan Paru-kunista (Postinkantajan kissa).
Choko-sensei
Opettaja
Omien sanojensa mukaisesti Keisarillisen Akatemian kaunein opettaja. Haaveilee treffeistä Senrin kanssa auringon laskiessa. Ei kestä ollenkaan päihdyttäviä juomia. Vaikuttaa viileältä ja tyylikkäältä, mutta hänellä on tosi tyttömäinen maku.
Akatemianjohtaja-san
Rehtori
Sidettä silmien päällä pitävä arvoituksellinen mies, joka paljastuu Strahliksi. Huolehtii oppilaiden hyvinvoinnista.
Henkilöitä > Touguun suku ja palvelijat

Shouka Touguu
Takanarin ja Shizumasan biologinen äiti. Senrin rakastettu. Hän oli hyvin sairas ja joutui silti synnyttämään, minkä takia hän karkasi Senrin kanssa, mutta kuoli sairaskohtaukseen lumisessa maassa. Pani Senrin lupaamaan, ettei tämä ottaisi lasejaan pois kenenkään muun edessä.
Kyouka Touguu
Shoukan identtinen sisko, Takanarin ja Shizumasan äiti Shoukan kuoltua. Hänen terveytensä on vakaampi kuin siskonsa. Auttoi Hainea löytämään Takanarin, kun tämä oli vangittu. Hänellä ei ollut valtaa lopettaa kaksois-järjestelmää. Kaunis nainen.
Shuuichirou Touguu
Shizumasan ja Takanarin isoisä. Kylmä ja rauhallinen, päättää yksin kaikista Touguuta koskevista asioista, sillä on suvun päämies. Keksi kaksois-järjestelmän. Hyvin rikas, asuu isossa talossa.
Touya
Takanari-saman seuralainen
Touya on Takanarin seuralainen/palvelija ja kulkee tämän mukana jatkuvasti. Touya kannustaa Takanarin ja Hainen rakkautta enemmän kuin kukaan muu.
Kiriaki
Shizumasa-saman seuralainen
Kiriaki on erittäin tyyni ja vakava, mutta pitää ja arvostaa paljon Shizumasaa.
Kasuga Touguu
Shizumasan ja Takanarin serkku. Oli/on Hainen yankii-jengin (Dark Mermaidin) johtaja ja taisteli Hainen kanssa selät vastakkain. Suuttui kun Haine lähti jengistä ja katkaisi tältä hampaan. Lopulta luopuu yankii-touhuista, koska on ihastunut Kiriakiin.
Henkilöitä > Otomiyan-perhe

Kusame Otomiya
Yläasteen oppilasneuvoston varapuheenjohtaja. Hänestä tuli Hainen veli, kun hänen äitinsä Ryokka ja Hainen isä Itsuki menivät naimisiin. Tykkää Hainesta, mutta ei saa vastakaikua tunteisiinsa. Aluksi vihaa Komakia, mutta huomaa sitten olevansa rakastunut tähän.
Itsuki Otomiya
Hainen biologinen isä. Adoptoi Hainen Kamiyan perheestä. Seurusteli lukiossa Maikan kanssa, mutta he joutuivat eroamaan kun Kazuhito vei Maikan pakolla. He saivat kuitenkin lapsen (Hainen) ja Maika huijasi että Haine olisi Kazuhiton itsensä lapsi. Yleensä erittäin iloinen ja kiltti. Meni naimisiin Ryokkan kanssa ja hän rakastaa tätä kovasti.
Ryokka Otomiya
Kusamen äiti ja Itsukin vaimo. Ryokka on erittäin kiltti ja äidillinen. Hän ihaili Maikaa lukioaikoina.
Henkilöitä > Kamiyan-perhe

Komaki Kamiya
Yläasteen oppilasneuvoston puheenjohtaja. Hainen pikkusisko. Arvostaa Hainea erittäin paljon ja pitää tästä kovasti. Hän haluaa olla kovasti itsenäinen ja vahva. Tykkää Kusamesta.
Maika Kamiya
Hainen oikea äiti. Kun Haine adoptoitiin, hänen muistinsa katosi. Rakasti Itsukia, mutta mennessään Kazuhiton kanssa naimisiin, hän alkoi pikkuhiljaa lämmetä Kazuhitolle..
Kazuhito Kamiya
Maikan mies, Komakin ja Tashibanan isä. Erittäin ankara ja vakava, ei hymyile juuri koskaan. Haine pelkää häntä. Antoi Hainen adoptoitavaksi, koska halusi päästää tämän vapauteen. Rakastui Maikaan ja otti tämän väkipakolla itselleen.
Tashibana Kamiya
Komakin ja Hainen pikkuveli, ala-asteella. Ihailee kovasti Shizumasaa ja haluaa tulla keisariksi.
Till the End of the Day

| ”Till the End of the Day” The Kinks |
| --- | --- | --- |

Singlen tiedot
 Albumilta: The Kink Kontroversy
 B-puoli: ”Where Have All the Good Times Gone”
 Äänitetty : 23.–30. lokakuuta 1965, Pye Studios, Lontoo
 Julkaistu:  19. marraskuuta 1965    2. maaliskuuta 1966
 Formaatti: 7"-single
 Tekijä(t): Ray Davies
 Tuottaja(t): Shel Talmy
 Tyylilaji: rock, voimapop
 Kesto: 02.18
 Levy-yhtiö:  Pye Records    Reprise Records
Listasijoitukset
  Iso-Britannia – 8. (Record Retailer)    Yhdysvallat – 50. (Billboard)
The Kinksin muut singlet
| ”See My Friends”  1965”A Well Respected Man” (USA) 1965 | ”Till the End of the Day” 1965 | ”Dedicated Follower of Fashion” 1966 |
Till the End of the Day on Ray Daviesin kirjoittama ja brittiläisen The Kinks -yhtyeen esittämä kappale sekä single vuodelta 1965. Sen myötä The Kinks palasi ”You Really Got Me” -kappaleen tyyliseen, ”rajumpaan” ilmaisuun muutaman tyylillisesti hieman kevyemmän singlen jälkeen. Kappale nousi Britanniassa listasijalle kahdeksan ja Yhdysvalloissa sijalle viisikymmentä. Ruotsissa siitä tuli listaykkönen.
Singlen B-puolella julkaistiin toinen kuuluisa Kinks-kappale, ”Where Have All the Good Times Gone”. Molemmat laulut julkaistiin singlen lisäksi The Kink Kontroversy -studioalbumilla.
Laulun synty ja työstö

Kappale syntyi, kun yhtyeen laulaja-kitaristi ja pääasiallinen lauluntekijä Ray Davies oli väsynyt jatkuvaan laulujen kirjoittamiseen:
»Se oli vuoden 1965 loppua, ja sanoin: ”En pysty kirjoittamaan enää. Olen haudan partaalla.” Mort Shuman, laulunkirjoittaja, tuli käymään talossani ja halusi turmella minut. Hän sanoi: ”Ota soinnut, joista pidät, nauti, ja sitten vain kirjoitat kappaleen niiden ympärille. Ja kirjoitin ”Till the End of the Dayn” tuona iltana.» 
(Ray Davies, The Kinksin laulaja-kitaristi sekä kappaleen kirjoittaja.)
Kappale äänitettiin 23.–30. lokakuuta 1965 Pye Studiosin kakkosstudiossa Lontoossa. Se sisälsi samaa, hillitömäksi kutsuttua energiaa, jotka olivat hallinneet yhtyeen varhaisia hittejä ”You Really Got Me” ja ”All Day and All of the Night”. Kappaleen on esimerkiksi katsottu sisältävän erään Dave Daviesin villeimmistä kitarasooloista. Davies sai kyseiseen sooloon vaikutteita James Burtonin kaltaisilta kitaristeilta, jotka hän oli nähnyt yhtyeen ensimmäisellä Yhdysvaltain-vierailulla Shindig-nimisessä televisio-ohjelmassa. ”Till the End of the Day” on samalla Dave Daviesin suosikkikappale.
Julkaisu ja vastaanotto

”Till the End of the Day” B-puolenaan ”Where Have All the Good Times Gone” julkaistiin Britanniassa singlenä 19. marraskuuta 1965. Sen tuotti Shel Talmy ja julkaisi Pye Records tunnuksella 7N 15981. Kappale nousi Record Retailer -listalle 4. joulukuuta, ja parhammillaan se oli sijalla kahdeksan. Top 40:ssä se säilyi kaikkiaan kaksitoista viikkoa. Se saavutti top 10 -sijoitukset myös Melody Makerin, New Musical Expressin ja Discin listoilla.
Yhdysvalloissa singlen julkaisi Reprise Records huomattavasti Britanniaa myöhemmin, 2. maaliskuuta 1966. Sijoitus Billboard Hot 100 -listalla oli viideskymmenes. Hieman paremmin single menestyi Record Worldin (37.) ja Cashboxin (43.) listoilla. Ruotsissa ”Till the End of the Day” nousi listaykköseksi paikallisella Tio i topp -listalla. Se nousi listalle myös Alankomaissa (6.), Norjassa (7.), Länsi-Saksassa (19.), Belgiassa (25.) ja Kanadassa (34.).
Singlen ilmestyessä monet, mukaan lukien eräs NME:n kriitikko, pitivät B-puolen kappaletta ”Where Have All the Good Times Gone” parempana kuin itse A-puolta. ”Where Have All the Good Times Gonea” luullaankin usein virheellisesti singlen A-puoleksi. Se julkaistiin singlenä lopulta marraskuussa 1973 B-puolenaan ”Lola”.
”Till the End of the Day” sisältyi myös The Kink Kontroversy -studioalbumille, joka ilmestyi Britanniassa 26. marraskuuta 1965 ja Yhdysvalloissa 30. maaliskuuta 1966. Se oli albumin kuudes raita päättäen sen A-puolen.
Julkaisu ja vastaanotto > Kappaleet

A-puoli
Till the End of the Day – 2.18 (säv. R. Davies)
B-puoli
Where Have All the Good Times Gone – 2.48 (säv. R. Davies)
Julkaisu ja vastaanotto > Listasijoitukset

| Valtio | Lista | Korkein sijoitus | Listaviikot | Nousu listalle | Lähde |
| --- | --- | --- | --- | --- | --- |
|  Ruotsi | Tio i topp | 1. |  | 1.1.1966 |  |
|  Ruotsi | Kvällstoppen | 3. |  | 11.1.1966 |  |
|  Alankomaat |  | 6. | 12 | 1.1.1966 |  |
|  Iso-Britannia | Disc | 6. |  | 1965 |  |
|  Iso-Britannia | Melody Maker | 6. |  | 1965 |  |
|  Norja |  | 7. | 5 | viikko 3/1966 |  |
|  Iso-Britannia | NME | 8. |  | 1965 |  |
|  Iso-Britannia | Record Retailer | 8. | 12 | 4.12.1965 |  |
|  Länsi-Saksa |  | 19. |  | viikko 12/1966 |  |
|  Belgia |  | 25. |  | heinäkuu 1966 |  |
|  Kanada |  | 34. | 4 | 16.5.1966 |  |
|  Yhdysvallat | Record World | 37. |  | 1966 |  |
|  Yhdysvallat | Cashbox | 43. |  | 1966 |  |
|  Yhdysvallat | Billboard Hot 100 | 50. |  | 1966 |  |
Muut versiot

Kappaleesta ovat tehneet cover-version muun muassa Big Star (1975), Alwari Tuohitorvi (1976), Cockney Rejects (1982), Shonen Knife (1993), ja Fastball (2002). Ensimmäisen suomenkielisen version kappaleesta levytti vuonna 1984 Yö-yhtye Jussi Hakulisen tekstillä ”Se oli aikaa”. Vuonna 1991 puolestaan Clifters-yhtyeen version ”Tuija tavallinen” sanoitti Jaana Rinne.
Tuc

Tuc tai TUC tarkoittaa seuraavia asioita:
Tukaanin tähdistö eteläisellä taivaanpallolla
TUC, suolakeksimerkki
Trades Union Congress, Englannin ja Walesin ammattiliittojen keskusjärjestö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”TUC”, voi hakea sivunnimihaulla, laajalla sivunnimihaulla tai tekstihaulla.
Toivo Petter Koljonen

Toivo Petter Koljonen (16. syyskuuta 1890 Kerimäki – 29. heinäkuuta 1937 Kirkkonummi) oli suomalainen sähköinsinööri.
Koljonen päätti koulunsa Savonlinnassa 1910 ja hän valmistui insinööriksi Saksassa Wismarin Ingenieur-Akademiesta vuonna 1913. Koljonen oli valmistuttuaan Verden-Hoya vesivoimalaitoksen ja sen johdinverkkojen rakennustöissä kahden vuoden ajan ja vuosina 1914–1919 insinöörinä Brown, Boveri & Co:n muuntaja-, voimajakelu-, höyryturpiini- ja suunnitteluosastossa Sveitsissä. Palattuaan Suomeen Koljonen hoiti G. Hartmannin Koneliikkeen sähköteknillistä osastoa vuoteen 1931 saakka, jolloin hän perusti Helsinkiin oman insinööritoimistonsa.
Koljonen laati koti- ja ulkomaisiin ammattilehtiin kirjoituksia sähkötekniikan kysymyksistä. Hän julkaisi teoksen Sähkötekniikan perusteet, kirjoitti suureksi osaksi teoksen Sähköistetty maatila sekä suomensi joitakin sähkötekniikan alan kirjoja. Hän hoiti myös kunnallisia luottamustehtäviä Munkkiniemessä.
Koljonen kuoli 46-vuotiaana pitkällisen sairauden jälkeen kesäasunnollaan Kirkkonummen Haapajärvellä heinäkuun lopulla 1937. Hänet on haudattu Hietaniemen hautausmaalle.
Julkaisuja

Nimellä T. Koljonen:
Sähkötekniikan perusteet. WSOY 1926
Sähköistetty maatila eli mitä maamiehen tulee tietää sähköstä; kirj. T. Koljonen ja A. Kivialho. WSOY 1935
Suomennoksia

Julius Körner : Sähkömoottorit ja niiden käyttö: käytännöllinen käsikirja. WSOY 1930
Tomoji Tanabe

Tomoji Tanabe (jap. 田鍋友時 Tanabe Tomoji, 18. syyskuuta 1895 – 19. kesäkuuta 2009) oli maailman vanhin elossa ollut mies. Tanabea vanhempia naisia oli Japanissa tuolloin elossa kaksi ja koko maailmassakin vain kuusi. Hän oli kotoisin Kyūshūn saarelta Japanista. Omien sanojensa mukaan hänen pitkäikäisyytensä johtui päivittäisestä maitomukillisesta.
Tanabesta tuli Japanin vanhin elossa oleva mies, kun Nijiro Tokuda kuoli 111-vuotiaana 12. kesäkuuta 2006. Puertoricolainen Emiliano Mercado del Toro (115) kuoli 24. tammikuuta 2007, jolloin Tanabesta tuli virallisesti maailman vanhin elossa oleva mies. Tanabe kuoli 113-vuotiaana sydämen vajaatoimintaan, jolloin maailman vanhimmaksi elossa olevaksi mieheksi tuli Henry Allingham.
Tomoji Tanaben kuollessa maailman vanhin elossa oleva ihminen oli Gertrude Baines, johon hänellä oli yli vuoden ja viiden kuukauden ikäero.
Miyakonojossa syntynyt Tanabe työskenteli insinöörinä. Hänellä oli kahdeksan lasta, 25 lastenlasta, 53 lastenlastenlasta sekä kuusi lastenlastenlastenlasta. Ennen kuolemaansa Tanabe asui yhdessä viidennen poikansa ja miniänsä kanssa.
Aiheesta muualla

Validated Living Supercentenarians (Arkistoitu – Internet Archive) (englanniksi)
Transatlantic

| Transatlantic |
| --- | --- |

Tiedot
Toiminnassa:  1999–2003, 2009–
Tyylilaji:  progressiivinen rock
Kotipaikka:   Yhdysvallat
Laulukieli:  englanti
Jäsenet:  Neal Morse, laulu, kosketinsoittimet, kitara   Mike Portnoy, rummut, taustalaulu   Roine Stolt, kitara, taustalaulu   Pete Trewavas, basso, taustalaulu  
Levy-yhtiö:  InsideOut Music  
Aiheesta muualla
Transatlanticweb.com
Infobox OKNimi-testi OK: 
Transatlantic
Transatlantic on yhdysvaltalainen progressiivista rockia soittava superyhtye, jonka muodostivat vuonna 1999 laulaja/kosketinsoittaja Neal Morse (silloinen Spock's Beardin jäsen), rumpali Mike Portnoy (Dream Theater), kitaristi Roine Stolt (The Flower Kings) sekä basisti Pete Trewavas (Marillion). Yhtye on vuoteen 2010 mennessä julkaissut kolme studioalbumia, kaksi livealbumia sekä kolme demo/uudelleenmiksattua albumia. Transatlantic lopetti toimintansa Neal Morsen päätettyä jättää yhtye vuonna 2003. Tämä päätös ei kuitenkaan ollut lopullinen ja monien yllätykseksi bändi kasasi uudelleen rivinsä vuonna 2009, jolloin se kirjoitti sekä äänitti uuden studioalbumin, The Whirlwindin, joka julkaistiin syksyllä 2009. Transatlantic on ilmoittanut julkaisevansa uuden albumin vuonna 2014.
Yhtyeen nimi Transatlantic tulee siitä, että siinä soittavat muusikot ovat kotoisin Atlantin valtameren molemmilta puolilta. Neal Morse ja Mike Portnoy ovat molemmat Yhdysvalloista, kun taas basisti Pete Trewavas on englantilainen ja kitaristi Roine Stolt ruotsalainen.
Jäsenet

Neal Morse – laulu, kosketinsoittimet, kitara
Mike Portnoy – rummut, taustalaulu
Roine Stolt – kitara, taustalaulu
Pete Trewavas – basso, taustalaulu
Jäsenet > Vierailijat

Daniel Gildenlöw – kitara, taustalaulu, kosketinsoittimet (mukana vain Bridge Across Europe -kiertueella vuonna 2001)
Diskografia > Studioalbumit

SMPTe (2000)
Bridge Across Forever (2001)
Bridge Across Forever – Limited Edition (2001)
Neal Morse: The Transatlantic Demos (2003)
SMPTe – The Roine Stolt Mixes (2003)
The Whirlwind (2009)
Kaleidoscope (2014)
The Absolute Universe (2021)
Diskografia > Livealbumit

Live in America (2001)
Live in Europe (2003)
Whirld Tour 2010: Live in London (2010)
More Never Is Enough: Live In Manchester & Tilburg 2010 (2011)
KaLIVEoscope (2014)
Diskografia > Videot

Live in America (2001)
Building the Bridge (2002)
Live in Europe (2003)
Live in Europe – Limited Edition (2003)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen Transatlantic-sivusto (englanniksi)
Tähtinen

Tähtinen on suomalainen sukunimi.
Tunnettuja

Antti Tähtinen (1874–1933), rakennusmestari, toinen Rakennustoimisto Tähtinen & Solan perustajista
Antti Tähtinen (1935–2017), arkkitehti
Arto Tähtinen (s. 1945), työmarkkinajohtaja
Eila Tähtinen (s. 1931), koripalloilija
Helmi Tähtinen (1882–1961), näyttelijä
Jaakko Tähtinen (1904–1970), arkkitehti
Jyrki Tähtinen (s. 1961), asianajotoimiston johtaja, asianajaja
Kari J. Tähtinen, heraldikko (esim. Akaan vaakuna)
Leena Tähtinen (1955–2009), vapaa toimittaja, tietokirjailija, tähtitieteen dosentti
Maire Tähtinen (1926–2022), koripalloilija
Markku Tähtinen (s. 1978), jääkiekkoilija
Mikko Tähtinen (1914–2003), yritysjohtaja ja vuorineuvos
Pentti Tähtinen (1934–2006), jalkapalloilija
Risto K. Tähtinen, toimittaja ja ulkomaankirjeenvaihtaja
Tero Tähtinen (s. 1978), kirjailija, esseisti, suomentaja, kirjallisuuskriitikko ja kirjallisuudentutkija
Urho Tähtinen (1899–1982), eversti ja rykmentin komentaja.
Yrjö Tähtinen (1910–1978), taidemaalari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tähkäverbena

| Tähkäverbena |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Lamiales
Heimo::  Verbenakasvit
Suku::  Rautaverbenat Verbena
Laji::  hastata
Kaksiosainen nimi
 Verbena hastata  L. (1753) 
Katso myös
   Tähkäverbena Commonsissa 
Infobox OKVirheellinen NIMI-arvo: 
Tähkäverbena (Verbena hastata) on verbenakasveihin ja rautaverbenoihin eli verbenoihin kuuluva kasvilaji. Se on monivuotinen punaviolettikukkainen ruoho, jota on viljelty puutarhaperennana. Tähkäverbena kasvaa alkuperäisenä Pohjois-Amerikassa: lähes koko Yhdysvaltojen alueella ja Kanadan eteläosassa. Lajia on tavattu Euroopassa viljelykarkulaisena.
Aiheesta muualla

Finto: Kassu – Kasvien suomenkieliset nimet: Verbena hastata